Søndermark Kirkegård

Søndermark Kirkegård er en kirkegård på Roskildevej på Frederiksberg. Den blev indviet i 1929 og er på 6 ha. Dens krematorium blev opført 1927-29 og er udsmykket af Einar Utzon-Frank.

I 1963 blev den karakteristiske askefællesgrav Birkelunden indviet.

Kirkegården 
Kirkegården på Roskildevej 59 blev planlagt af landskabsarkitekten G.N. Brandt.

Kirkegården er grundlagt på et tidligere gartneris område og ligger overfor Solbjerg Parkkirkegård kun adskilt af Roskildevej. Kirkegården er den nyeste af de tre kirkegårde på Frederiksberg, som alle administreres af Frederiksberg Kommune.

Mod nord langs Roskildevej afgrænses kirkegården af en teglstensmur. En port flankeret af to funktionærboliger åbner til en allé af kastanietræer, der fører frem til det store kapel i kapelkrematorie-komplekset. Funktionærboligerne er udlejet til privat beboelse.

I midten af alleen er anlagt en løgplæne omkranset af store kastanjer.

Ud over den store askefællesgrav er kirkegården udlagt i tradtionelle afdelinger, som generelt er holdt med lav bevoksning. Det muliggør et blik ud over området kun brudt af enkelte store træer og enkelte kunstværker.

Kapelkrematorium 
Det markante kapelkrematorium blev ligeledes indviet i 1929 baseret på et vinderforslag i en offentlig konkurrence fra 1926 af arkitekterne Frits Schlegel og Edvard Thomsen. Komplekset er opført i røde håndstrøgne teglsten, og facaden er udført med et mønster af nicher som i de romerske katakomber.

Komplekset består udover selve krematoriet af det store og lille kapel, en ventesal og en pergola med mindeplader.

Over indgangspartiet til det store kapel findes et relief af billedhuggeren Einar Utzon-Frank. Reliefet viser en engel med neg over en sokkel med det kristne symbol alfa og omega. Indgangpartiet og relieffet er hugget i bornholmsk granit.

Urnesalen 
Urnesalen ligger i det nordøstlige hjørne af kirkegården med bagsiden mod Roskildevej.

Askefællesgrav 
Søndermark Kirkegård var en af de første kirkegårde med askefællesgrav.

Den første fællesgrav var anlagt på arealet umiddelbart vest for kapelkrematoriebygningen.

Da den første fællesgrav ikke længere var tilstrækkelig, anlagdes en ny på den sydlige del af området. Den kaldes Birkelunden og blev taget i brug nytår 1963.

Kendte personer begravet på Søndermark Kirkegård 

 Uffe Brage-Andersen
 Ove Abildgaard
 Ebba Amfeldt (Birkelunden)
 Tove Bang (Birkelunden)
 Aage Bendixen (Birkelunden)
 Jytte Breuning
 Christel
 Benjamin Christensen (Birkelunden)
 John Christmas Møller
 Jørgen Clevin (Birkelunden)
 Lilian Ellis (nedlagt)
 Christian Flagstad (Birkelunden)
 Erik Frederiksen (Birkelunden)
 William Fridericia (Birkelunden)
 Einar Geert-Jørgensen (Birkelunden)
 Flemming Geill
 Ebbe Gørtz
 Gerhard Heilmann
 Astrid Henning-Jensen (Birkelunden)
 Bjarne Henning-Jensen (Birkelunden)
 Karl Hude
 Inge Hvid-Møller (Birkelunden)
 Else Hvidhøj (Birkelunden)
 Otto Hænning
 Kjeld Ingrisch (Birkelunden)
 Ingeborg Irminger
 Valdemar Irminger
 Ellen Jansø
 Kai Julian (Birkelunden)
 Poul Johannes Jørgensen
 Preben Kaas (Birkelunden)
 Ole Kiilerich
 Anker Kirkeby (fællesgrav)
 Gunnar Lauring (Birkelunden)
 Nanna Levison
 Mogens Lind (nedlagt)
 Otto Lington (Birkelunden)
 Lone Luther (Birkelunden)
 Lis Løwert
 Johannes Marott (Birkelunden)
 Henning Meyer
 Ole Monty (Birkelunden)
 Henning Møller
 Harald Nielsen
 Svend-Erik Nørregaard
 Knud Pheiffer
 Knud Frederik Plesner
 Gotfred og Ingeborg Rode
 Børge Roger-Henrichsen (Birkelunden)
 Jørgen Roos
 Karl Roos
 Noemi Roos
 Harald Rue
 Walter Schwartz (Birkelunden)
 Franz Šedivý
 Bodil Steen (Birkelunden)
 Karl Stegger (Birkelunden)
 Inger Stender (Birkelunden)
 Elga Olga Svendsen (Birkelunden)
 Søren Sørensen
 Knud Vad Thomsen (Birkelunden)
 Povl Møller Tåsinge
 Valdemar Vester
 Bjørn Watt Boolsen
 Arne Weel (Birkelunden)
 Henning Wellejus
 Bent Werther (Birkelunden)
 Hanne Winther-Jørgensen (Birkelunden)
 Inge Østergaard (nedlagt)

Referencer

Eksterne henvisninger 

 
 

Kirkegårde i København
Frederiksberg
Etableret i 1929